CELEX: 62012CN0586
Language: et
Date: 2012-12-13 00:00:00
Title: Kohtuasi C-586/12 P: Koninklijke Wegenbouw Stevin BV 13. detsembril 2012 esitatud apellatsioonkaebus Üldkohtu (kuues koda) 27. septembri 2012 . aasta otsuse peale kohtuasjas T-357/06: Koninklijke Wegenbouw Stevin versus komisjon

9.3.2013   
            
            
               ET
            
            
               Euroopa Liidu Teataja
            
            
               C 71/6
            
         Koninklijke Wegenbouw Stevin BV 13. detsembril 2012 esitatud apellatsioonkaebus Üldkohtu (kuues koda) 27. septembri 2012. aasta otsuse peale kohtuasjas T-357/06: Koninklijke Wegenbouw Stevin versus komisjon
   (Kohtuasi C-586/12 P)
   2013/C 71/11
   Kohtumenetluse keel: hollandi
   
      Pooled
   
   
      Apellant: Koninklijke Wegenbouw Stevin BV (esindaja: advokaat E. Pijnacker Hordijk)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada osaliselt vaidlustatud kohtuotsus osas, milles Üldkohus leidis selles kohtuotsuses, et komisjon tõendas õiguslikult piisavalt, et KWS-il oli komisjoni tuvastatud kartellis eestvedaja roll;
            
         
               —
            
            
               tühistada osaliselt vaidlustatud otsuse (1) artikli 1 punkt j osas, milles komisjon määrab apellandile trahvi summas 27,36 miljonit eurot;
            
         
               —
            
            
               määrata uueks trahvisummaks  miljonit eurot;
            
         
               —
            
            
               mõista komisjonilt välja KWS-i poolt esimeses kohtuastmes ja apellatsioonimenetluses kantud kohtukuludest osa, mille täpsemalt määrab kindlaks Euroopa Kohus.
            
         
      Väited ja peamised argumendid
   
   Apellant esitab oma apellatsioonkaebuse põhjendamiseks kaks väidet.
   Esimene väide
   Esimese väites kinnitab apellant, et Üldkohus rikkus võrdse kohtlemise põhimõtet ja kohtulahendite ühtsuse põhinõudeid, kuna vaidlustatud kohtuotsuses võeti samu tõendeid ilma igasuguse ja veelgi vähem veenva põhjuseta vastuoluliselt arvesse apellantide KWS ja Shell Nederland Verkoop Maatschappij B.V. (edaspidi „SNV”, kelle hagi käsitleti Üldkohtu 27. septembri 2012. aasta otsuses kohtuasjas T-343/06) suhtes, kuigi KWS-il ja SNV-l oli vaidlustatud otsuse kohaselt kartellis ühiselt sama roll.
   
               —
            
            
               KWS-i ja SNV algataja ja eestvedaja väidetava rolli hindamist Üldkohtu poolt tuleb hinnata kogumis. Vaidlustatud otsuses toonitab komisjon KWS-i ja SNV kartelli eestvedaja ühist rolli.
            
         
               —
            
            
               Üldkohus andis komisjoni poolt KWS-i ja SNV vastu kasutatud teatavate tõendite tõenduslikule jõule vastuolulise hinnangu, mis on õiguslikult lubamatu.
            
         
               —
            
            
               Eeltoodut arvestades ei saa jääda järelduse juurde, et KWS-il oli bituumenitarnijate ja tee-ehitusettevõtjate vahelises kartellis ainsana eestvedaja roll.
            
         Teine väide
   Teises väites kinnitab apellant, et Üldkohus rikkus omavoli keeldu, võrdse kohtlemise ja proportsionaalsuse põhimõtteid, kuna Üldkohus säilitas KWS-ile komisjoni määratud trahvisumma 50 % suurendamise algataja ja eestvedaja rolli alusel, ning seda vaatamata sellele, et Üldkohus tuvastas, et algataja rolli tuvastamiseks ei olnud piisavaid tõendeid.
   
               —
            
            
               Kui ei saa jääda järelduse juurde, mille kohaselt saab eestvedaja rolli süüks panna vaid KWS-ile, kehtib sama ka trahvisumma suurendamise kohta.
            
         
               —
            
            
               Säilitades komisjoni määratud trahvisumma suurendamise vaatamata sellele, et viimane ei esitanud piisavaid tõendeid trahvi suurendamist põhjendavast kahest asjaolust ühe kohta, „premeerib” Üldkohus komisjoni vaidlustatud otsuses esitatud hooletu hinnangu eest.
            
         
               —
            
            
               Võrdse kohtlemise ja proportsionaalsuse põhimõttega on vastuolus see, et Üldkohus säilitab (liiati veel täies ulatuses) KWS-i trahvi 50 % suurendamise, kuigi ta tühistas selle täielikult samal ajal toimunud hagi läbivaatamisel kohtuasjas T-343/06 SNV ja teiste suhtes.
            
         
               —
            
            
               Eeltoodut arvestades ei saa KWS-ile määratud trahvisumma suurendamist säilitada.
            
         
      (1)  Komisjoni 13. septembri 2006. aasta otsus K(2006) 4090 (lõplik), mis käsitleb (EÜ) artikli 81 alusel algatatud menetlust (Juhtum nr COMP/F/38.456 — Bituumen (NL)).